Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 851

8. évfolyam Éves óraszám: 18 Belépõ tevékenységformák A tanulók tovább mélyítik ismereteiket az egészséges életvitel szempontjából kulcsfontosságú viselkedéselemekkel és azok összefüggéseivel, befolyásolási módjaikkal kapcsolatban. Tovább gyakorolják az e tekintetben különösen fontos készségeket, jártasságokat. A tanulók megvizsgálják a kortárscsoport személyes biztonságra gyakorolt hatását. Szerep- és szituációs játékok során megtanulják, hogy az érzelmek felismerése és kifejezésre juttatása, a hiteles személyközi kommunikáció személyes jóllétük fontos részét képezik, és fontos szerepet játszanak a lehetséges veszélyek és kockázatok felismerésében és kezelésében. Tovább gyakorolják az élelmiszerek, táplálékok „egészséges” és „kevésbé egészséges” kategóriákba rendezését. Megismerkednek különbözõ étrendekkel, a javasolt táplálékok elkészítési módjával. Párban vagy kis csoportokban dolgozva vizsgálat tárgyává teszik saját étkezési szokásaikat, valamint annak változásait. Összehasonlítják a dohány, az alkohol és a kábítószerek szervezetre és személyiségre, viselkedésre gyakorolt hatását. Megismerkednek az kábítószerek használatával kapcsolatos jogi szabályozással, és következményekkel, a segítségnyújtás lehetséges formáival. Csoportmunka során elemzik a kábítószer használat hátterében meghúzódó általuk is ismert motívumokat. Elmélyítik ismereteiket a testi és lelki fejlõdés különbözõ aspektusaival kapcsolatban, áttekintik a bennük végbement változásokat, különös tekintettel érdeklõdési körükre, családi és kortárs (pár) kapcsolataikra. Szerep- és szituációs játékok keretében gyakorolják azokat a kommunikációs megoldásokat, amelyek segítik kapcsolataik stabilizálását, a nemi szerepekhez tartozó viselkedésmódok elsajátítását. Megismerkednek a szexualitás társadalmi értelemben problematikus megnyilvánulási formáival, valamint az azokhoz kapcsolódó közösségi reakciókkal. Témakörök I. A környezet 3 óra II. Mozgás és személyes higiéné 2 óra III. A táplálkozás 2 óra IV. Veszélyes anyagok 3 óra V. A szexualitás 3 óra VI. Családi élet és kapcsolatok 1 óra VII. A biztonság megõrzése 4 óra A tanórák óratípus szerinti megoszlása Új anyag feldolgozása 13 óra Gyakorlás, értékelés 5 óra Témakörök Tartalmak Követelmények A környezet „Gondolkodj globálisan, cselekedj lokálisan!” Marketing technikák és a környezetvédelem. Az ember és a környezet kölcsönhatása. A globális problémák. A mesterséges környezet és az ember. Természet- és környezetvédelem a mindennapokban. A tanulókban tudatosuljon, hogy az ember, a természetes és az általa teremtett mesterséges környezet összhangjával tud csak fennmaradni. A tanulók ismerjék meg az emberi beavatkozás természeti következményeit és azok hatását az emberi szervezetre. Legyenek képesek csoportmunkában egy-egy globális probléma bemutatására Legyenek tisztában a mesterséges környezet egészségügyi hatásaival. Ismerjenek meg olyan lehetõségeket, amelyekkel a káros hatások kivédhetõk. Ismerjék fel lakóhelyük környezeti problémáit. Tudjanak figyelemfelhívó plakátot készíteni egy környezeti probléma hatásairól (parlagfû, hulladék, zaj, légszennyezés stb.). Tudjanak projektet megtervezni problémák kezelésére. Legyenek képesek csoportmunkában összeállítani egy tudósítást a helyi újság számára és felméréseket, interjúkat készíteni környezetvédelmi témában. Témakörök Tartalmak Követelmények Mozgás és személyes higiéné Rendszeres testmozgás és testápolás szerepe az egészség megtartásában. A rendszeres testmozgás megtervezése. A pihenés, a relaxáció szerepe, formái. A mozgásukban korlátozottak vagy sérültek egészségmegõrzésének lehetõségei, módjai. A rendszeres testmozgás és testápolás szerepe az egészség meg- õrzésében. A tanulók számára váljon szükségletté a rendszeres testmozgás és testápolás, tudatosan alkalmazva a relaxáció különbözõ formáit. A tanulók legyenek képesek megmagyarázni a mozgás szervezetre gyakorolt hatásait. Ismerjék meg a mozgásszervrendszerére káros viselkedési módokat. Tudjanak megfelelõ izomfejlesztõ tornagyakorlatokat megtervezni. Ismerjék meg a relaxáció szerepét, formáit. Legyenek tisztában a testmozgás higiénés szabályaival. Váljon természetessé számukra a mozgáskorlátozottak, sérültek segítése. Tudjanak önálló irodalmazással információkat gyûjteni az alternatív gyógymódokról (talpmasszás, akupresszúra, akupunktúra). A táplálkozás A változatos táplálkozás. A különbözõ tájak, népek étkezési szokásai, étrendjei (pl.: mediterrán étrend). Példák az egészséges étkezésre. Mit tartalmazzon az egészséges étrend? Régi magyar ételek újszerûsége. Élelmiszer-adalékok. A tanulók ismerjék fel a kiegyensúlyozott és változatos táplálkozás alapvetõ jelentõségét az egészség megõrzésében. Ismerjenek meg régi magyar ételeket és a környezõ népek egy-egy nevezetes ételét. Tudjanak példákkal szolgálni az egészséges étrendhez. Legyenek tisztában az élelmiszerek legjellemzõbb tápanyagaival és a vitaminokkal. Tudják megítélni, hogy életkori tápanyagszükségletüket mennyi és milyen élelmiszer biztosítja. Tudatosuljon bennük, hogy bizonyos ételek, italok túlzott fogyasztása milyen következményekkel jár. Ismerjenek gyakoribb élelmiszer adalékokat. Válasszák a környezetbarát módon termesztett és csomagolt élelmiszereket. Legyenek képesek tápanyagtáblázatok segítségével különbözõ egészséges étrendek összeállítására. Témakörök Tartalmak Követelmények Veszélyes anyagok A dohány, az alkohol és a kábítószerek, függõség, hozzászokás, fogalma, törvényi szabályozása. A függõség válfajai és fokozatai, társadalmi megítélésük. A „legális” és „illegális” szerek hatása (kávé, cigaretta, alkohol, gyógyszerek, kábítószerek). A hozzászokás, függõség fogalma, fokozatai. A társadalmi megítélés. A tanulók legyenek tisztában a ldohány, az alkohol és a kábítószerek hatásaival és a törvényi szabályozás alapjaival. A tanulók ismerjék meg a dohány, az alkohol és a kábítószerek szervezetre, személyiségre, viselkedésre kifejtett hatását. Csoportmunkában tudják öszszegyûjteni és elemezni a droghasználat hátterében lévõ okokat. Tudatosuljon bennük az egyéni döntés felelõssége. Sajátítsanak el elhárító viselkedési formákat. Ismerjék meg a segítségkérés, illetve segítségnyújtás lehetõségeit, módjait. Csoportmunkában tudjanak a témával kapcsolatos grafikonokat, táblázatokat elemezni, és azokból következtetéseket levonni. Legyenek képesek egyszerû számításokkal alátámasztani a függõség okozta egészségi és anyagi károkat. A biztonság megõrzése Az egyén és a csoport viszonya a kockázatok felmérésében és kivédésében. Az ember egészségét veszélyeztetõ tényezõk: fizikai, kémiai, biológiai, társadalmi. A szûrõvizsgálatok és a védõoltások szerepe az egészség megõrzésében. A lelki egészség biztonsága. A tanulók ismerjék fel azokat a veszélytényezõket, veszélyhelyzeteket, amelyek az egyén és a csoport testilelki biztonságát fenyegetik. Ismerjék meg azokat a lehetõségeket, amelyekkel megelõzhetõk illetve leküzdhetõk a veszélyek. Ismerjék meg a környezet és az ember által létrehozott eszközök fizikai hatásait és azok élettani következményeit. Legyenek tisztában bizonyos munkahelyek, foglalkozások egészségügyi hatásaival. Tudjanak arról, hogy bizonyos betegségekre való hajlam öröklõdik. Tudjanak azokról a lehetõségekrõl, amelyeket kihasználva megelõzhetik az egészségügyi problémákat. Témakörök Tartalmak Követelmények Családi élet és kapcsolatok Hogyan látnak minket mások? Jellegzetes kamaszkori problémák megoldási módjai, technikái. A reális énkép és a személyiség kapcsolata. Mások szemszögébõl látni a dolgokat (empátia). Az empátia és a kommunikáció szerepe a konfliktusok kezelésében. A pozitív gondolkodás hatása személyiségünkre. Váljon igényükké saját személyiségük alapos megismerése. Gyakorolják a konfliktusfeloldó technikákat. Tudatosuljon bennük, hogy a lelki élet problémáinak szervi megnyilvánulásai lehetnek. Ismerjék fel a kommunikáció jelentõségét a konfliktusok kezelésében. A tanulókban alakuljon ki egy reális énkép és érezzék fontosnak a kommunikáció és az empátia szerepét a konfliktusok kezelésében. A tanulók tekintsék át a bennük végbement változásokat különös tekintettel érdeklõdési körükre, családi és kortárs kapcsolataikra. Legyenek képesek elemezni viselkedésüket, jellembeli tulajdonságaikat. Ismerjenek meg egyszerû gyakorlatokat a pozitív gondolkodás fejlesztésére. Helyzetelemzések révén gyakorolják az empatikus viselkedésmódot. A szexualitás A biológiai nem és a kultúra. Tájékozódás szexuális kérdésekben. Az abortusz erkölcsi, kulturális és vallási vonatkozásai, az egészséget veszélyeztetõ hatásai. A szexualitás megnyilvánulási formái. A párkapcsolatok stabilitásának feltételei. Születésszabályozás, családtervezés. Az abortusz következményei. Az egészséges utódokért. A várandósgondozás jelentõsége. A szülés és az újszülött gondozása. A tanulók legyenek tájékozottak szexuális kérdésekben. Tudatosuljon bennük az abortusz egészségügyi, erkölcsi, kulturális és vallási vonatkozása, az egészséget veszélyeztetõ hatása. Ismerjék meg a biológiai nem kialakulásának hátterét. Ismerjék meg a biológiai nem és a kultúra kapcsolatát. Sajátítsák el a nemi szerepekhez tartozó viselkedésmódokat. Ismerjék meg a szexualitás megnyilvánulási formáit. Ismerjék meg a párkapcsolatok stabilitásának feltételeit. Legyenek tisztában a várandósság megelõzési lehetõségeivel. Szembesüljenek az egyéni döntés felelõsségével. Ismerjék meg azokat a feltételeket, amelyek az egészséges utódok felneveléséhez szükségesek Legyenek tájékozottak a szülési módok és a törvényes lehetõségek vonatkozásában. A továbbhaladás feltételei A tanulók az egészségnevelés terén szerzett ismereteik, készségeik és jártasságaik birtokában felismerik az életmód és életvitel szerepét egészségük szempontjából. Ismerjék az egészségfejlesztéssel kapcsolatos alapfogalmakat. Legyenek tisztában azzal, hogy az egészség nem a betegség hiánya, hanem a testi, lelki, szellemi és szociális jól-lét állapota. Tudatosuljon bennük, hogy a mindennapi életvezetés, az életmódbeli szokások fogják döntõ mértékben meghatározni késõbbi egészségi állapotukat, életkilátásaikat. Tudjanak különbséget tenni a kockázatos és veszélyes dolgok, tevékenységek között. Ismerjék fel a testi és lelki biztonságukat veszélyeztetõ magatartásformákat és azok hárítási lehetõségeit. Legyenek tisztában a dohányzás, az alkohol és a kábítószer-fogyasztás egészségi, jogi és társadalmi következményeivel. Tudjanak különbséget tenni a kábítószert is tartalmazó gyógyszerek használata és visszaélésszerû fogyasztása között. Ismerjék a szexualitás társadalmi vonatkozásait, a nemi és családi szerepek jellegzetességeit. Legyenek tisztában a szexuális élet alapvetõ higiénéjével. Rendelkezzenek olyan kommunikációs készségekkel, amelyek segítik õket a pozitív életérzés kialakulásában, társas kapcsolataik harmóniájában és konfliktusaik kezelésében. Ismerjék fel a változatos, kiegyensúlyozott táplálkozás jelentõségét az egészségi állapot fenntartásában. Legyenek tudatában az aktív életmód kínálta elõnyöknek, elsõsorban a rendszeres testmozgás kedvezõ élettani hatásaival. Lássák be az aktív életvitel fontos szerepét a személyközi kapcsolatokban és az önbecsülésben. Éljék át a szûkebb vagy tágabb környezetért vállalt felelõsség érzését, ismerjék fel egyéni lehetõségeiket a természet- és környezetvédelem területén. KÉMIA 7–8. évfolyam Bevezetés A kémia tantárgy az általános iskola 7–8. évfolyamaiban elsõsorban az Ember a természetben mûveltségi területhez, de bizonyos vonatkozásokban a Földünkkörnyezetünk mûveltségi területhez is kapcsolódik. Figyelembe véve a NAT ajánlását az egyes mûveltségi területek százalékos arányára vonatkozóan, a kémia tantárgy 7. és 8. évfolyamon 1,5 óra/hét idõben tanítható, az iskola pedagógiai programja, helyi sajátossága szerint (ez megfelel 55 tanítási órának egy tanév alatt). Alapelvek, célok Legfõbb cél, hogy a tanulók egészséges személyiségükkel mûködjenek a saját életterükben. Legyenek kíváncsiak környezetükre, figyeljék meg a körülöttük zajló változásokat. A látott jelenségeket képesek legyenek leírni és a megfelelõ szinten értelmezni. Fontos, hogy észrevegyék a saját mindennapi környezetükben bekövetkezõ természeti – kémiai változások, és a laboratóriumban modellezett kísérletek közötti összefüggéseket. Hasonló jelenségek megfigyelésekor észrevegyék a hasonlóságokat és a különbségeket, képesek legyenek az általánosításra. Egyszerû, mindennapi anyagokkal végzett kísérleteket képesek legyenek önállóan, leírás (recept) alapján elvégezni, értelmezni. Ismerjék meg a környezetükben és a természetben leggyakrabban elõforduló szervetlen anyagokat, és tudják ezeket különféle szempontok szerint csoportosítani. Legyen bepillantásuk abba, hogy az anyag szerkezete meghatározza az anyag tulajdonságát. Az anyagi világ szemlélésében legyen alapvetõ a részecskeszemlélet. Érzékeljék a „kézzel fogható” világunk méreteihez képest a rendkívül parányi mikrovilág méretviszonyait. Legyenek tisztában a részecskéket és a halmazt jellemzõ tulajdonságok közötti különbségekkel. Értsék a fizikai és kémiai változások közötti különbségeket. A legegyszerûbb kémiai reakciókat egyenlettel is fel tudják írni, annak alapján végezzenek a mennyiségi viszonyokra vonatkozó, egyszerû számításokat. A különféle, háztartásban is használt oldatok gyakorlati alkalmazását ismerjék meg. Végezzenek az oldatok összetételére vonatkozó számításokat, minél több gyakorlatból vett példán keresztül. A tanulók sokféle feladattípuson keresztül ellenõrizhessék tudásukat. Legyenek képesek az önfejlesztésre, önálló tanulásra, a különbözõ ismeretek megtalálására, szelektálására, megértésére. Véleményalkotásukban vegyék figyelembe tudományos ismereteiket. Kapjanak képet a vegyipar jelentõségérõl, a sokféle vegyipari termék megjelenésérõl a hétköznapi életünkben. Átfogó cél a tanulók környezettudatos magatartásának kialakítása. Szemléletükben váljon meghatározóvá a természet tisztelete, a felelõsség, a környezeti károk megelõzésére való törekvés. Szerezzenek ismereteket az emberiség közös, globális problémáiról. Ismerjék meg a veszélyes anyagok helyes kezelését, a laboratóriumi munka biztonságos követelményeit. Magatartásukban alakuljon ki és erõsödjön meg a személyes biztonságra való törekvés. A szerves anyagok közül a tanulók ismerkedjenek meg a legfontosabb energiaforrásainkkal (kõolaj, földgáz), ezek felhasználásával. Tudják, hogy élelmiszereink többsége is szerves anyag. Vizsgáljanak meg többféle élelmiszert, vonjanak le az élelmiszert felépítõ szerves anyagra vonatkozóan következtetéseket. A szappanok, mosószerek, mint szerves kémiai anyagok, szintén a hétköznapi élet fontos anyagai, ismerjék meg legfõbb sajátságaikat. Ismerkedjenek a változatos megjelenési formájú mûanyagokkal, vizsgálják meg néhány tulajdonságukat. Ismerjék meg a drogokat, mint kémiai anyagokat, ezek hatását, veszélyeit. Ezek az ismeretek segítsék a tanulókat abban, hogy felnõtt korukra helyes életmódot, életvitelt alakíthassanak ki. Ismerkedjenek meg a témához kapcsolódóan a kémia tudománytörténetével, kiemelkedõ tudósok, feltalálók tevékenységével, munkásságával, kiemelve a magyar vonatkozásokat. Fejlesztési feladatok A kémia tantárgy nemcsak a tantárgyhoz tartozó tudományos ismereteket közvetíti, hanem alkalmat ad a tanulók képességeinek fejlesztésére, ismereteik rendszerezésére, alkalmazására, természettudományos gondolkodásmódjuk alakítására. Fontos, hogy a tanulók képessé váljanak arra, hogy megfigyeléseiket szavakkal kifejezzék. Észre kell venniük, ha hasonló jelenségeket, változásokat látnak. Meg kell tudniuk fogalmazni saját szavaikkal a hasonlóságokat és különbségeket, és ezt táblázatba foglalni. Tudjanak levonni következtetéseket és általánosításokat. A tanult szervetlen anyagokban észre kell venniük a közös sajátságokat, és csoportosítaniuk kell különbözõ szempontok szerint. Gyakorlatot kell szerezniük a kísérletezésben, a precíz, balesetmentes laboratóriumi munka elsajátításában. Ehhez a fokozott figyelmen és a szabálykövetésen túl, a tanulók manuális képességeire is szükség van. Ugyancsak a manuális készséget és térábrázolást fejleszti a kísérleti berendezésrõl készített egyszerû ábra, metszeti kép, illetve a molekulamodellek készítése. Ismereteiket az iskolán kívül is tudják alkalmazni (otthoni, önálló kísérletek, megfigyelések). Jártasságot kell szerezniük a kémiai jelek felismerésében, alkalmazásában. A jelenségeket és magyarázatukat a tanult szakkifejezésekkel írják le. Ismerniük kell a környezetünk és a természet leggyakoribb anyagainak jellemzõ sajátságait. Ismerjék fel a veszélyes anyagokat környezetükben, és járjanak el körültekintõen. Tudásukat többféle feladattípus segítségével kell ellenõrizni, amelyek segítik a kreatív, asszociatív gondolkodásmódot. Érteniük kell a tanulóknak, hogy a modell a valóságnak csak egy jellemzõ részletét, egy meghatározó tulajdonságát ábrázolja. Érzékelniük kell a modell és a valóság méretarányait is. A modellalkotás egyik lehetséges formája a dramatizált szerepjáték, mely szintén közelebb viheti a tanulókat a jelenségek megértéséhez. Fejleszteni kell a szövegértést. Tudományos ismeretterjesztõ szakirodalmat, szakmai szöveget (az adott szinten) érteniük kell a tanulóknak, és a szöveggel kapcsolatos kérdésekre válaszolni tudjanak. A tantárgyhoz kapcsolódó információkat a megfelelõ módokon (könyvtár, Internet) képesek legyenek beszerezni, a multimédiás oktatási anyagokat pedig tudják használni. El kell sajátítaniuk azt a képességet, hogy táblázatokat tudjanak használni, grafikonokat tudjanak értelmezni, illetve megadott adatok alapján grafikonokat tudjanak készíteni. Gyakorlatot kell szerezniük egyszerû kémiai számítási feladatok elvégzésében. Érteniük kell a mól fogalmát, tudniuk kell számolni az Avogadro-számmal. Érzékelniük kell, hogy az a hatalmas mennyiségû részecske, amit az Avogadro-számmal kifejezünk, éppen mérhetõ mennyiségû anyagot jelent. A tananyag lehetõséget ad arra, hogy folyamatosan használják a tanulók a már elsajátított szakkifejezések többségét, így elvárható, hogy hosszabb távú tudást eredményezzenek a kémiai ismeretek. Értékelés Szóbeli feladatok: Az alapfogalmak lényegének és a köztük lévõ összefüggések megértésének ellenõrzésére irányuló frontális beszélgetés és feleltetés. Írásbeli számonkérés feladatlapok segítségével: Egyszerû feleletválasztásos feladatok megoldása, rajzok részeinek felismerése, ábrák–folyamatábrák elemzése, egyszerû rajzok (pl. kísérleti berendezés) készítése, fogalmak önálló megfogalmazása, jelenségek leírása, a megszerzett ismeretek alkalmazása egyszerûbb problémák megoldására. Rövid összefoglaló írása ismeretterjesztõ cikkek és/vagy könyvek alapján. A tanulók önálló és csoportos tevékenységének értékelése a tanulócsoport bevonásával. Az értékelés alapját képezhetik a kiselõadások, a megfigyelésekrõl, kísérletekrõl készült jegyzõkönyvek és poszterek, a számítógépes prezentációk bemutatása, valamint az ismeretterjesztõ irodalom alapján készített rövid esszék stb. Követelmény

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes